**Исторически преглед на статута и предназначението на територията на ПП Русенски Лом**

**Режими и функции на площите до обявяването на защитената територия.**

Поломието включва площи в които различни обстоятелства са обусловили появата на човека относително рано. Формиран е сложен етно-културен комплекс с широк хронологичен обхват, представляващ основна съставна част от цялостния облик на тези територии. Обектите на културно-историческото наследство са разположени сред впечатляваща природна среда.

Поломието става обект на научен интерес още в края на 19 век. Тогавашното състояние на паметниците на културата е отразено в основополагащия труд на К. Шкорпил Опис на старините по течението на река Русенски Лом, София, 1914г. В последствие усилията на проучвателите се насочват към запазените стенописи, най-вече на тези в скалните църкви при с. Иваново, които след публикации, придобиват международна известност. Значителна е дейността по археологическото проучване на средновековния град Червен. Разкопките през периода 1911-1995г., нареждат града сред водещите средища на българската средновековна археология и разкриват много от характерните белези на културата на Второто българско царство(12-14 век).

През 1965г.средновековния град Червен, скалните църкви при с. Иваново и пещерата Орлова чука са обявени за музейни резервати.

Долината на Ломовете е посещавано място и обект на проучвания и експедиции от биолози, географи, природозащитници, музейни работници (М.Халваджиев, Е. Унджиян, Т. Мичев, Д.Браун, В. Дойков)

До обявяването на територията на Ломовете за защитен природен обект (Закон за защита на природата, ДВ, бр.47 от 1967 г.), площите от горския фонд са стопанисвани съгласно Закона за горите (обн., Изв., бр. 89 от 1958 г.; изм.ДВ, бр. 26 от 1968 г.). Селскостопанският фонд е ползван традиционно, предимно като ливади и обработваеми площи.

1.3.1.2. Причини за промяна статута на площите и обявяване на Народен парк Русенски Лом.

През 1965г.е направено първото аргументирано предложение до Комисията по Защита на природата при МГГП за обявяване на района на Ломовете за защитен (Исторически музей-Русе,Е.Унджиян-уредник отдел Природа; Т.Мичев-завеждащ Биологична станция Сребърна ).

През 1970 г. Народен парк “Русенски Лом” е обявен за защитен природен обект като резултат на общите усилия на държавни институции - Окръжен народен съвет(гл. архитект Стоев),Окръжен музей Русе, ХЕИ, Районна дирекция на горите, Паркстрой (Н. Вълкова) и частни лица -Д. Браун,1968-1969 г.преподавател в английската гимназия в Русе-любител орнитолог, В. Дойков- автор на книга за Ломовете, М. Халваджиев, Е. Унджиян, Т. Мичев. По предложение на Окръжен народен съвет гр.Русе и природозащитната общественост, МГГП обявява Народен парк “Русенски Лом”:

**Заповед № 567/26.02.1970 г**.на МГГП, ДВ бр.30/14.04.1970 г. за обявяване на народен парк под наименованието Русенски Лом, “следния район от поречието на р. Русенски Лом и нейните притоци, включващи ивици по 100 м от двете страни на веждата на скалите с обща площ 22 267 дка:

1. р. Черни Лом – от моста при Калето под с. Червен до мелницата в землището на с. Кошов с дължина 8 км и площ 2312 дка;
2. р. Малки Лом – от Бялата стена под с. Сваленик до сводестия мост под с. Нисово с дължина 7 км и площ 3706 дка;
3. р. Бели Лом – м. Калето над с. Писанец с площ 1062 дка;
4. р. Бели Лом – от Каменния мост под с. Писанец до с. Нисово с дължина 16 км и площ 6000 дка;
5. р. Бели Лом – от моста под с. Нисово до водослива й с р.Черни Лом, р. Черни Лом от моста под с. Кошов до водослива й с р. Бели Лом и р. Русенски Лом, от водослива на р. Бели и Черни Лом до скалната черква в землището на с. Иваново с обща дължина 11 км и обща площ 9187 дка;

НП Русенски Лом да се означи на терена с ясно видими и трайни знаци и да се запише в държавния регистър на защитените природни обекти.

В района на НП се забранява:

1. Сечене, чупене и изкореняване, обелване на цели дървета или части от тях или повреждането им по какъвто и да е начин и с каквито и да е средства – дълбане надписи, засичане, боядисване, заковаване на гвоздеи, предмети и др.
2. Пускане на паша на домашен добитък от всякакъв вид и през всяко време.
3. Палене на огън извън определените по устройствения проект места
4. Ловуване и гърмене с огнестрелно оръжие и др. експлозиви.
5. Преследване, ловене и убиване на всякакъв вид животни, а така също и събиране и унищожаване яйцата на птиците и повреждане на гнездата им.
6. Замърсяване на водите и изворите, реките, изкуствените басейни и др.
7. Откриване на кариери, построяване на варници, изхвърляне на промишлени отпадъци, както и всякакви други действия, чрез които се загрозява или нарушава природната обстановка в парка.
8. Повреждане по какъвто и да е начин на скалните църкви и на водениците в границите на парка.
9. Повреждане или разрушаване чрез къртене, копане, написване, драскане по скалите и скалните образувания, намиращи се в границите на парка.
10. Повреждане на съществуващите пътища или отваряне на нови, преминаване с каквито и да е превозни средства по алеите определени за пешеходци.
11. Събиране, копане и вадене на почвена покривка, пясък, глина и др.
12. Повреждане по какъвто и да е начин на съществуващите държавни и обществени постройки.
13. Строеж на сгради извън местата определени за тази цел с плана за благоустрояването на парка.
14. Повреждане и заличаване по какъвто и да е начин и с каквито и да е средства на служебните надписи, табели и пътеводни знаци и др. съоръжения , както и поставяне на нови без разрешение на горското стопанство.

В районът на НП , с предварително разрешение на МГГП се допуска:

А/ Бране на растения и улавяне на диви животни от всякакъв вид с научна цел в ограничено количество;

Б/ Намаляване на вредния дивеч, когато се размножи в застрашителни размери по предварително изработен и одобрен от МГГП план;

В/ залесяване на голите места и възобновяване на насажденията.

Начинът на стопанисването и ползването на горите, както и характерът и обемът на залесяването, пътната мрежа, строителните площадки и др. се определят с устройствения проект на парка.

Включените в парка земи от поземления фонд се стопанисват по досегашния начин.

НП Русенски Лом се ръководи и стопанисва от горското стопанство в гр. Русе.

Нарушителите на тази заповед се наказват съгласно чл. 35 – 37 от Закона за защита на природата.”

**Заповед № 586/08.06.1983г**. на КОПС при МС за изменение на Заповед № 567/26.02.1970 г. на МГГП и определяне на площите, включени в територията на НП Русенски Лом:

От горския фонд на ГС Русе - 1503,6 ха.

От гори предоставени на АПК –298.6 ха.

От селскостопански фонд – 359.2 ха.

Общата площ на НП възлиза на 2161.4 ха.

“….В НП Русенски Лом се разрешава пашата на домашни животни, като броят и видът на добитъка /без кози/, който ще се допуска за паша се определя ежегодно от организациите, стопанисващи НП, съгласувано с ОНС Русе и РИОПС – Русе.

Включените в границите на НП земи от поземления фонд да запазят традиционния режим на стопанисване, като ливади и пасища.

Селскостопанските сгради в пределите на НП да се изнесат в горните части на парка, между веждата на скалните венци и границите му с обработваемите земи, в местата, определени от Паркоустройствения проект….”

**Заповед № 580/17.06.1986** г. на КОПС при МС за видоизменяне на Заповед № 586/08.06.83 г. за определяне на нови граници.

“ Обща площ на НП Русенски Лом - 3259,8 ха.

До края на 1988 г. МЗГ да изготви Паркоустройствен проект, в който приемната зона на парка да се обвърже със селата Червен, Кошов и Нисово.

На територията на НП Русенски Лом се забраняват:

1. Всякакво строителство, освен предвиденото в Паркоустройствения проект
2. Разкриване на кариери, минно-геоложки и други дейности, с които се изменя естествения облик на местността или водния й режим.
3. Извеждане на сечи, освен отгледни и санитарни, до приемане на Паркоустройствения проект.
4. Ловуване, освен унищожаване на хищници (лисици, чакали, диви кучета) при доказана необходимост.
5. Безпокоене на дивите животни, събиране и унищожаване на яйцата и гнездата на птиците.
6. Късане на цветя, събиране на билки и горски плодове за търговски и промишлени цели.
7. Повреждане на скалните църкви и други исторически обекти.
8. Създаване на пчелини и палене на огън извън местата определени с Паркоустройствения проект.
9. Използване на химически средства за химическа защита.

В НП Русенски Лом се разрешават:

1. Паша на домашни животни (без кози) в определените с Паркоустройствения проект площи.
2. Провеждане на подборен лов в периода септември-януари в отделите 36, 37, 68, 69, 70 от горския фонд без 300-метровата ивица от веждата на скалните венци.

Включените в границите на НП земи от поземления фонд запазват традиционния режим на стопанисване.”

**Сегашен статут на ПП “Русенски Лом”**

Със Заповед № РД-794 от 19 август 2002 г. на Министъра на околната среда и водите съгласно чл.42 ал.5, във връзка с чл.41 т.4, чл.29 и параграф 3 от ПЗР на Закона за защитените територии Народен парк “Русенски Лом” се прекатегоризира в Природен парк със същото име.

**Чл. 29** (1) За природни паркове се обявяват територии, включващи разнообразни екосистеми с многообразие на растителни и животински видове и на техните местообитания, с характерни и забележителни ландшафти и обекти на неживата природа.

(2) Природните паркове се управляват с цел:

1. поддържане на разнообразието на екосистемите и опазване на биологичното разнообразие в тях;

2. предоставяне на възможности за развитие на научни, образователни и рекреационни дейности;

3. устойчиво ползване на възобновимите природни ресурси при запазване на традиционни форми на поминък, както и осигуряване на условия за развитие на туризъм.

**Чл. 30** (1) В границите на природните паркове може да има населени места, селищни образувания и курорти, както и да се осъществяват производства и дейности, които не замърсяват околната среда.

(2) Защитените територии от други категории, попадащи в границите на природните паркове, запазват режимите си, определени със заповедта за обявяването им.

**Чл. 31** В природните паркове се забраняват:

1. извеждане на голи сечи във високостеблени гори, с изключение на тополовите, а в издънкови гори - с площ по-голяма от 3 хектара;

2. внасяне на неприсъщи за района растителни и животински видове;

3. паша на кози освен на определени за това места;

4. събиране на вкаменелости и минерали, увреждане на скални образувания;

5. замърсяване на водите и терените с битови, промишлени и други отпадъци;

6. бивакуване и палене на огън извън определените места;

7. добив на полезни изкопаеми по открит способ;

8. (нова - ДВ, бр. 28 от 2000 г.) добив и първична преработка (обогатяване) на метални полезни изкопаеми чрез прилагане на химически и химико-бактериологични методи и цианиди;

9. (предишна т. 8 - ДВ, бр. 28 от 2000 г.) дейности и строителство, които не са разрешени със заповедта за обявяване на парка, плана за управление на парка и устройствените и технически планове и проекти;

10. (предишна т. 9, доп. - ДВ, бр. 28 от 2000 г.) събиране на редки, ендемитни, реликтни и защитени видове, освен за научни цели;

11. (предишна т. 10 - ДВ, бр. 28 от 2000 г.) добив на ресурси от морето чрез драгиране и тралиране;

12. (предишна т. 11 - ДВ, бр. 28 от 2000 г.) други дейности, определени със заповедта за обявяване на защитената територия и с плана за управление.

**Чл. 32** (1) За природните паркове се прилагат разпоредбите на чл. 19 и 22.

(2) За природните паркове или части от тях могат да се прилагат разпоредбите на чл. 21, ал. 1, ако са приети с плановете за управление, утвърдени от Министерския съвет.

**Чл. 19** В националните паркове се обособяват следните зони:

1. резервати и поддържани резервати;

2. туристическа зона;

3. зони на хижите, административните центрове за управление и поддръжка на парковете и спортните съоръжения;

**Чл. 21** В националните паркове се забраняват:

1. (изм. - ДВ, бр. 48 от 2000 г.) строителство, освен на туристически заслони и хижи, водохващания за питейни нужди, пречиствателни съоръжения, сгради и съоръжения за нуждите на управлението на парка и обслужването на посетителите, подземни комуникации, ремонт на съществуващите сгради, пътища, спортни и други съоръжения;

**Чл. 22** Зоните по чл. 19, районите, местата, начините и други условия за извършване на дейностите в националните паркове се определят с плановете за управлението им.

ЗЗТ ДВ бр. 133/11.11.98 г., изм. и доп. ДВ бр.98/99 г., изм. и доп. ДВ бр. 28/04.04.2000 г.,

ДВ бр.48/13.06.2000 г., ДВ бр. 78/26.09.2000 г.

**Заповед № РД-794 от 19 август 2002 г.** на Министъра на околната среда и водите за прекатегоризиране на Народен парк “Русенски Лом” в Природен парк със същото име

3. Освен дейностите по Чл. 31 от Çàêîíà çà çàùèòåíèòå òåðèòîðèè, в границите на природния парк “Русенски лом” забранявам:

3.1. Ловуване, с изключение на подборен лов в периода септември-януари в отдели – 36, 37, 68, 69, 70 и лов на хищници - лисици, чакали, скитащи кучета.

3.2. Миннногеоложки и други дейности, с които се изменя естествения облик на местността и/или водния и режим.

3.3. Паша на кози.

3.4. Късането на цветя, събиране на билки и горски плодове за търговски и промишлени цели;

3.5. Повреждането на скалните църкви и други исторически обекти;

3.6. Създаването на пчелини и палене на огън извън местата определени с плана за управление;

3.7. Използване на химически средства за растителна защита.

* В границите на ПП “Русенски Лом” са включени 82.3 ха от НАР “Скалните църкви край с. Иваново” и НАР “Средновековен град Червен”.

**Чл. 6** (3) Паметниците на културата, попадащи в границите на защитените територии, запазват режимите си на опазване и ползване, определени по реда на Закона за паметниците на културата и музеите.

ЗЗТ ДВ бр. 133/11.11.98 г., изм. и доп. ДВ бр.98/99 г., изм. и доп. ДВ бр. 28/04.04.2000 г.,

ДВ бр.48/13.06.2000 г., ДВ бр. 78/26.09.2000 г.

* Със Заповед № 639 от19.12.2001 на Началника на НУГ-МЗГ са включени площи от ПП “Русенски Лом” в Държавния ловностопански район “Русе”, отдели и подотдели: 89 а, б, 1, 2, 3; 90 а, б, в, г, д, 1, 2, 3, 4, 5, 6; 92 а, б, в, 1; 93 а, б, в, г, 1, 2; 94 а, б, в, г, д, е, ж, з, и, 1, 2, 3, 4, 5, 6, 7, 8, 9; 96 а, б, в, г, д, е, 1; 97 а, б, в, г, д, е, ж, з, и, 1, 2, 3, 4; 98 а; 106 а, б, в, 1, 2; 107 а, б, в, г, д, е, 1, 2; 108 а, б, в, г, д, е, ж, з, и, к, л, м, н, о, п, р, с, т, ъ, ф, х, ц, 1, 2, 3, 4, 5, 6, 7, 8 с площ 398,7 ха

**Чл. 7**(3) В защитените територии стопанисването на дивеча се извършва съгласно техния режим и План за управление.

Закон за лова и опазване на дивеча /ДВ бр. 78 от 26.09. 2000/ г.

**КОНВЕНЦИИ И ЕВРОПЕЙСКИ ДИРЕКТИВИ**

**които са отправните точки при определянето на основните цели и мерки, залегнали в настоящия План за управление.**

*Директива 92/43/ ЕИО на Съвета от 21 май 1992 г. за опазване на естествените местообитания и на дивата флора и фауна*

Директивата посочва отговорността на държавите да съхранят приоритетни природни местообитания в тяхното естествено състояние. Тези местообитания трябва да се опазват в рамките на единна екологична мрежа, като се обявяват за специални защитени територии и се изготвят и прилагат планове за тяхното управление.

Плановете или проектите, които оказват неблагоприятно въздействие върху популациите на видовете или върху специалните защитени територии е необходимо да бъдат преразгледани за съвместимостта им с целите на управление.

*Директива 79/409/ЕИО (Директива 2009/147/ЕО) за опазване на дивите птици*

Най-старата европейска природозащитна директива, която изисква от държавите да вземат необходимите мерки за опазване на всички видове птици. Опазването включва: създаване на защитени територии; поддържане и управление в съответствие с екологичните нужди на местообитанията в и извън защитените територии; възстановяване на разрушените биотопи; създаване на нови биотопи и забрана за обезпокояване на гнездящите птици и ограничаване на лова и събирателската дейност. Актуализирана е през 2009 г., с оглед по-ефективното опазване на дивите птици.

***Други международни документи, по които Република България е страна и са свързани с опазване на биологичното разнообразие:***

*Конвенция за биологичното разнообразие*

Съгласно конвенцията, всяка страна трябва, съобразно собствените си условия и възможности, да разработи собствена, национална стратегия, планове или програми за съхранение и разумно използване на биологичното разнообразие.

Страните допълнително се задължават да интегрират съхраняването и устойчивото ползване на биологичното разнообразие в съответните отраслови планове, програми и политики.

Държавите членки се задължават да предотвратяват интродуцирането на чуждоземни видове, които заплашват екосистемите, местообитанията или видовете и да контролира и изкоренява такива видове.

*Конвенция за опазване на дивата европейска флора и фауна и природните местообитания /Бернска/*

Конвенцията е създадена с цел опазване на видовете и местообитанията в Европа, и е подписана от всички европейски страни, членки на Европейския съюз. Тя изисква специално внимание на застрашените от изчезване и уязвимите видове, както и на застрашените местообитания.

Договарящите страни се задължават да обръщат специално внимание на защитата на области, които са важни за мигриращите видове, като райони за зимуване, събиране, хранене и размножаване.

*Конвенция за опазване на мигриращите видове диви животни /Бонска/*

Конвенцията изисква съхраняване и възстановяване на местообитанията на мигриращите видове. Държавите е необходимо да предотвратяват и отстраняват вредните влияния от дейности или пречки, затрудняващи миграцията на видовете. Към конвенцията действат няколко специализирани споразумения, касаещи опазването на отделни групи или видове организми. От тях България е подписала споразуменията за прилепите, африканско-европейските мигриращи водолюбиви птици и тънкоклюният свирец.

*Рамкова конвенция* на Обединените нации по изменение на климата, ратифицирана със закон, приет от 37-то Народно събрание на 16.03.1995 г.

*Рамкова директива за водите 2000/60/ЕС*

Директивата установява рамка за защита на всички води (включително вътрешни повърхностни води, транзитни води, крайбрежни води и подпочвени води).

Като цяло, директивата има за цел да подобри състоянието на всички води след 2015.

*НАТУРА 2000* - Европейската общност, като договаряща страна по Бернската конвенция, с цел изпълнение на задълженията си по нея, приема през 1992 год., Директива 92/43/EEC и Директива 79/409/EEC, като основа за създаване на Европейската екологична мрежа НАТУРА 2000. Тази мрежа се създава с цел опазване на видове и природни местообитания от интерес за Европейската общност. Мрежата НАТУРА 2000 включва два типа защитени територии:

1/ Територии, обявявани директно от страните-членки съгласно Директивата за птиците (т.нар. Специално защитени зони (Special Protection Areas)) и

2/ Територии, предложени от страните-членки и впоследствие разглеждани от Комисията съгласно процедура за селектиране на тези територии, съгласно Директивата за хабитатите. Това са т.нар. Специални консервационни зони (Special Areas of Conservation).

Управлението на тези територии е регламентирано чрез чл. 6 на Директивата за хабитатите. То цели предотвратяване на разрушаване на природните местообитания и на местообитанията на видове, както и безпокоене на видовете, за чието опазване са обявени териториите. Обявяването на такива територии не променя собствеността и дейностите в тях, ако тези дейности са природосъобразни, не вредят на целостта на хабитатите и на видовете, които се опазват. Цели се устойчиво управление на тези територии, което гарантира съчетаване на техните консервационни функции и същевременно осигурява ползи за местното население. Член 8 от Директивата за хабитатите е насочен към намиране на механизъм за финансиране управлението на местата по НАТУРА 2000, което е заложено в Европейския селскостопански фонд за околна среда и развитие на селските райони, 2007 – 2013.