**ПРИЛОЖЕНИЕ 1.21.7**

**1.21.7. Стабилност и нестабилност**

СТЕПЕНИ: **+** - стабилни **++** - средно стабилни **+++**  - нестабилни

**1.21.7.1. Обобщена оценка за тенденциите в природозащитното състояние на ключовите елементи на опазване в ПП.**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **+++** | Предвид фактът, че по-голямата част от природните местообитания са в неблагоприятно състояние, това означава, че е необходимо да се предприемат мерки и да се осъществят дейности за тяхното подобряване и където е възможно и възстановяване (напр. крайречните и дъбовите гори).  *Природозащитното състояние на типовете природни местообитания е представено в* ***Приложение 1.12.4****.* |
| **ВИДОВЕ** | **+** | Популациите на повечето от растителните видове са в стабилно състояние. Територията на ЗЗ Ломовете и територията на ПП "Русенски Лом" са посочени като едно местата с голям потенциал за разширяване на находищата на Пърчовката. |
| **ФАУНА** | **+++** | Тенденциите в природозащитното състояние на ключовите елементи от фауната на парка се оценяват като еднозначно негативни. Това контрастира с предходните оценки. В първия план за управление на парка се посочва, че тенденциите в състоянието и числеността на застрашени и редки видове птици в парка за предходните 30 години е било двупосочно. За видове като белоопашат мишелов черен щъркел и др. е отбелязано увеличаване на популациите.  Към 2019 г. няма данни за наличие на консервационно значими видове животни в парка, при които да е подобрен природозащитният статус прямо първия план за управление. Тенденциите са към редуциране на популациите, включително и за видове, които преди са били в подем. |

**1.21.7.2. Естествени реакции на екосистемите и видовете в резултат на антропогенно въздействие.**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **++** | Преобладаващото неблагоприятно природозащитно състояние на местообитания, показва, че естествените реакции към антропогенното въздействие е крайно негативно. Част от природните местообитания са силно чувствителни към факторите на средата и намесата в тях води до влошаване на тяхното състояние и потенциална опасност от бърза деградация и изчезване (напр. крайречните гори, панонските льосови степи, изворите с твърда вода). |
| **ВИДОВЕ** | **+++** | Популациите на растителните видове са в пряка зависимост от състоянието на местообитанията. Антропогенното въздействие върху тях силно повлиява в негативен аспект и върху числеността и състоянието на индивидите от различните видове, особено на тези с ограничено разпростаранение. |
| **ФАУНА** | **+++** | Понастоящем реакциите на фаунистичните комплекси се изразяват основно с намаляване на плътността и редуциране на обитаваните площи. За консервационно значимите видове животни засега на територията на парка не са отбелязани нови адаптационни процеси като усвояване на нови местообитания, разширяване на хранителния спектър, повишаване степента на синатропизацията и др. |

**1.21.7.3. Чувствителност на видовете и местообитанията към климатичните промени.**

СТЕПЕНИ: **+** - стабилни **++** - средно стабилни **+++**  - нестабилни

|  |  |  |  |
| --- | --- | --- | --- |
| **ВИД** | | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **+++** | | Природните местообитания привързани към постоянни водни течения и тела са най-силно чувствителни към климатичните изменения. Промяната във водния режим може да доведе до пълна загуба на някои от тях (3150 Естествени еутрофни езера с растителност от типа Magnopotamion или Hydroharition). Към рязкото засушаване са чувствителни и всички горски типове природни местообитания. |
| **ВИДОВЕ** | **+++** | | Климатичните изменения влият и пряко, и косвено върху растителните видове. От една страна променят условията на средата, а от друга влият на техната фенология. Най-чуствителни са хигрофитните и сциофитните растителни видове. |
| **ФАУНА** | **++** | | Въздействието на климатичните промени върху фаунистичните комплекси е преди всичко непряко чрез реакцията на чувствителните местообитания. Най-характерен пример са водно зависимите местообитания. Степента на въздействие вероятно е средна, но трудно може да се оцени поради едновременното въздействие на други, като правило значително по-силни, антропогенни фактори. Така например, наличието на крайречните влажни зони в парка и техният воден режим зависят в значително по-висока степен от хидромелиоративните дейности (корекции на речното легло) и рибовъдните практики, отколкото водните количества в реката. |

**1.21.7.5. Природни местообитания и популации на видове, за които е установено, че се намират в нестабилно състояние и причините за това.**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **+++** | В нестабилно състояние са тревните природни местообитания, поради липсата на паша и ограниченото косене (особено на крайречните ливади) и масовото навлизане в тях на храстови и рудерални тревисти видове. |
| **ВИДОВЕ** | **+++** | Застрашени са популациите на Пърчовката, поради постепенното захрастяване в тревните местообитания и Сибирската телчарка, поради ограничената площ и численост на популацията и затрудненото семенно размножаване. |
| **ФАУНА** | **+++** | Предвид устойчивия характер на антропогенните негативните фактори в парка, за всички уязвими животински видове, посочени в т. 1.12.1., следва да се приеме, че са в нестабилно състояние. |