**ПРИЛОЖЕНИЕ 1.21.3**

**1.21. ЕКОЛОГИЧНА ОЦЕНКА**

**1.21.3. Естественост**

СТЕПЕНИ: **+** - ниска **++** - средна **+++**  - висока

**1.21.3.1. Степен на влияние на антропогенни фактори върху природните местообитания и популациите на видовете.**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **+++** | Горските природни местообитания са най-силно повлияни от антропогенните фактори. На територията на парка има съществено участие на плантации от акация, гледичия и хибридни тополи, което води до намаляване на естествеността на горите от местни видове. Силно повлияни са и тревните съобщества, където са наблюдава процес на рудерализация и захрастяване, вследствие на антропогенната дейност. |
| **Видове** | **+++/**  **++** | Освен участието на местни и типични за района на Ломовете растителни видове, тук се срещат и чужди (адвентивни) видове, както и такива срещащи се естествено на територията на България, но явяващи се неместни за района, като напр. Черния бор, използван при създаването на горски култури. Част от адвентивните видове попадат в групата на т. нар. инвазивни растения, отличаващи се със способността си бързо и успешно да завладяват нови територии и да изместват представителите на местната флора, сред които са Акацията, Аморфата, Айланта, Американски явор, Листнатия бутрак и др. |
| **ФАУНА** | **++** | Ключовите за фауната негативни фактори са изнесени извън границите на парка. В краткосрочен исторически план територията на парка е претърпяла радикална промяна по отношение на ролята си в регионалната матрица на местообитанията. Паркът е представлявал необособена част от комплекс с преобладаване на естествени и полуестествени местообитания (предимно гори и пасища). Днес основната матрица, в която са разположение останалите местообитания, представлява изкуствени местообитания на интензивно ползвани орни земи. Понастоящем паркът с прилежащите му територии има островен характер. Това е предпоставка за влошена пространствената структура, плътност и динамика на повечето фаунистични комплекси в дългосрочен план.  При ловните видове има потенциал за неестествено високи плътности на популациите, резултат на селскостопански и ловностопански дейности. Най-типичен пример за това е дивата свиня, която може да достигне неестествено висок запас благодарение на хранителния ресурс в заобикалящите селскостопански площи. |

**1.21.3.2. Стпен на естественост на природни местообитания или групи местообитания, по отношение на растителност, флора и фауна**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **++/+** | По отношение на природните местообитания, парка може да се оцени със **средна до ниска** степен на естественост. Най-ниска е степента на естественост при горските природни местообитания с изкуствен произход, а със средна тревните местообитания. Причинита са най-вече от антропогенен характер (подмяна на местни дървесни видове, увеличаване на обработваемите територии и др.). |
| **Видове** | **++** | При висшите растения степента на естественост може да се оцени като **средна**. Висока степен за автохтонните видове, средна за неместните видове и ниска за адвентивните видове. |
| **ФАУНА** | **+++** | По отношение на видовия състав, естествеността на фаунистичните комплекси в парка може да се определи като **висока**. Досега не са провеждани специализирани проучвания върху инвазивните видове животни, но на базата на общите фаунистични работи за парка може да се допусне, че засега неместни видове има при безгръбначните и от гръбначните животни само сред рибите. Липсва информация за неместни видове с изява на инвазивни видове. На територията на парка особено висок риск от загуба на естественост има при хидробионтните зооценози. |