**ПРИЛОЖЕНИЕ 1.7.**

**Описание**

**на определените с План за управление 2005 зони и режими в тях**

**3.1. ЗОНИРАНЕ И ФУНКЦИОНАЛНО ПРЕДНАЗНАЧЕНИЕ НА ЗОНИТЕ**

**3.1.1. Зони обявени по смисъла на чл. 19 от ЗЗТ**

В границите на Природния парк няма обявени зони на резервати и поддържани резервати

**3.1.2. Зони определени с Плана за управление съобразно спецификата на Парка**

С цел осъществяване дългосрочните цели на Плана за управление, на територията на ПП “Русенски Лом” са обособени зони с определено функционално предназначение:

**3.1.2.1. Зона за опазване на крайречни и скални биотопи с приоритетни местообитания и видове с висок природозащитен статус**

* Обхват – включва заливната речна тераса и ограждащите я отвесни скални стени от следните биотопи:
* крайречни, изворни и заблатени пресноводни с хидрофилна и хигрофилна растителност
* крайречни тераси с богати добре овлажнени почви с хигромезофилна и мезофилна горска и тревна растителност
* утъпкани, често нитрифицирани почви с рудерална растителност
* скални стени и пукнатини, сипеи и рохляци с хазмофилна растителност
* ксеротермни терени с ерозирани почви с ксерофилна тревна и храстова растителност
* стръмни мезотермни и ксеромезогермни склонове със скални разкрития и ксеромезофилна растителност
* Функционално предназначение – опазване на биотопи с приоритетни местообитания и видове с висок природозащитен статус
* Определени подзони със специални мерки за опазване

*ПОДЗОНА за опазване на местообитания и видове от Директива 79/409 на Съвета на ЕО за опазване на дивите птици и други видове с висок природозащитен статус*

1. Участък с. Нисово при големия завой на реката - м. Бялата стена от р. Малки Лом;
2. Участък с. Кошов - м.Смесите от р.Черни Лом;
3. Участък с. Нисово – м. Обретенка от р. Бели Лом;
4. Участък с. Нисово – м. Белия Бряст от р. Бели Лом

*ПОДЗОНА за опазване на местообитания и видове от Директива 92/43 на Съвета на ЕО за опазване на природните местообитания и дивата флора и фауна - Директива за хабитатите*

1. Участък от крайречната тераса с Сваленик- големия завой на реката при с. Нисово от р. Малки Лом;
2. Участък от крайречната тераса с. Писанец, м. Бошкашката поляна - м. Камберица от р. Бели Лом;
3. Участъци на приоритетни местообитания на заравнени до стръмни склонове над скалните венци – разположени на места на границата на Парка-м. Обретенка; м.Големия Нисовски манастир; м.Черната пещера; източно от с. Сваленик извън територията на Парка

**3.1.2.2. Зона за опазване и подобряване на местообитанията на ловните видове бозайници и видове с висок природозащитен статус**

* Обхват – включва участък от крайречната тераса и склонови земи в землищата на с.Писанец, с. Щръклево и с. Нисово с местообитания убежища и хранителна база на дивеч.
* Части от отдели: 88, 89, 90, 92, 93, 94, 96, 97, 98, 106 107 и 108 попадащи в границите на Природния парк.
* Масиви: 99, 154, 155, 161, 162, 163, 173 от землището на с. Щръклево.
* Масиви: 83, 570, 577, 578, 584, 887, 889, 890, 891 и 82, без кадастрални номера 114, 115, 130, 131, 134, 138, 145, 146, 147, 154, 156 и 159, от землището на с. Писанец.
* Кадастрални номера: 128-4, 173-10 и 173-27 от землището на с. Нисово.
* Функционално предназначение
* Опазване на дивата ловна фауна и осигуряване на нейното спокойствие в подходящи за дивеча местообитания;
* Опазване на приоритетни местообитания и видове с висок природозащитен статус

**3.1.2.3. Зона за опазване на обекти на Културно-историческото наследство и местообитания на видове с висок природозащитен статус**

* Обхват – включва района от парка от НАР Скални църкви край с. Иваново по р. Русенски Лом до м. Смесите и по р. Черни Лом до НАР Средновековен град Червен
* Функционално предназначение
* Опазване паметниците на КИН
* Експониране по подходящ начин на част от обектите на КИН с цел тяхната социализация
* Опазване на местообитания и видове с висок природозащитен статус

**3.1.2.4. Зона за устойчиво ползване на горските ресурси и земеделските земи**

* Обхват – включва заравнените до стръмни терени главно над скалния венец, склонови и билни части заети главно с горскодървесна растителност, както и част от речната тераса от следните биотопи:
* Заравнени до стръмни терени с предимно северно изложение и добре развити умерено овлажнявани почви с мезофилна и ксеромезофилна растителност
* Заравнени до стръмни терени с предимно източно или западно изложение с добре развити умерено до слабо овлажнявани почви с мезоксерофилна и ксерофилна растителност
* Утъпкани, често нитрифицирани почви с рудерална растителност
* Крайречни тераси с богати добре овлажнени почви с хигромезофилна и мезофилна горска и тревна растителност
* Функционално предназначение
* Провеждане на поддържащи и възстановителни мерки и ползване на ресурси
* Опазване на местообитания и видове с природозащитен статус
* Определени подзони за ползване на видове ресурси

*ПОДЗОНА за поддържащи и възстановителни мерки за горите и ползване на ресурси*

*ПОДЗОНА за поддържащи и възстановителни мерки за земеделските земи и ползване на ресурси*

*ПОДЗОНА за подборен лов*

*ПОДЗОНА за паша с прокари за водопой*

**3.1.2.5. Зона на специализираните маршрути регламентирани от Плана**

* Обхват – включва всички маршрути, във всички зони, райони и участъци, с елементите на информационната им система
* Функционално предназначение - насочване на посетителите по определени маршрути с цел експониране и опазване на местообитания, видове и паметници на културата
* Определена подзона за по-широк достъп на посетители

*ПОДЗОНА за рекреация и спорт* - участъци при Нисово, Сваленик, Кошов и Писанец

**3.1.2.6. Зона на прилежащите територии на Природния парк “Русенски Лом”**

* Обхват: селищата Иваново, Кошов, Нисово, Червен, Табачка, Щръклево, Писанец, Сваленик и летище Щръклево
* Функционално предназначение

- Разполагане на постителските центрове и информационни пунктове за Парка и КИН

- Място за провеждане на образователни програми и осъществяване на връзки с обществеността

- Туристическо обслужване и услуги свързани с Парка.

*Таблица № 30*

*Разпределение на зоните в ПП”Русенски Лом” по площ и процентно участие от общата площ*

|  |  |  |  |
| --- | --- | --- | --- |
| **З О Н А** | **площ**  **ха** | **% от общата площ на парка** |  |
| Зона за опазване на крайречни и скални биотопи с приоритетни местообитания и видове с висок природозащитен статус | 1182.7 | 35 |  |
| Зона за опазване и подобряване на местообитанията на ловните видове бозайници и видове с висок природозащитен статус | 435.5 | 12 |  |
| Зона за опазване на обекти на Културно-историческото наследство и местообитания на видове с висок природозащитен статус | 662.9 | 19 |
| Зона за устойчиво ползване на горските ресурси и земеделските земи | 2059.1 | 60 |  |
| Зона на специализираните маршрути регламентирани от Плана- район за рекреация и спорт | 185.4 | 7 |  |
|  |  |  |  |

*Общият процент надвишава 100 поради припокриване на части от зоните.*

**3.2. РЕЖИМИ И НОРМИ**

**3.2.1. Общовалидни за цялата територия на Природния парк.**

* Произтичащи от ЗЗТ

**Чл. 30**. (1) В границите на природните паркове може да има населени

места, селищни образувания и курорти, както и да се осъществяват производства и дейности, които не замърсяват околната среда.

(2) Защитените територии от други категории, попадащи в границите на природните паркове, запазват режимите си, определени със заповедта за обявяването им.

**Чл. 31.** В природните паркове се забраняват:

1. извеждане на голи сечи във високостеблени гори, с изключение на тополовите, а в издънкови гори - с площ по-голяма от 3 хектара;

2. внасяне на неприсъщи за района растителни и животински видове;

3. паша на кози освен на определени за това места;

4. събиране на вкаменелости и минерали, увреждане на скални

образувания;

5. замърсяване на водите и терените с битови, промишлени и други отпадъци;

6. бивакуване и палене на огън извън определените места;

7. добив на полезни изкопаеми по открит способ;

8. (нова - ДВ, бр. 28 от 2000 г.) добив и първична преработка (обогатяване) на метални полезни изкопаеми чрез прилагане на химически и химико-бактериологични методи и цианиди;

9. (предишна т. 8 - ДВ, бр. 28 от 2000 г.) дейности и строителство,които не са разрешени със заповедта за обявяване на парка, плана за управление на парка и устройствените и технически планове и проекти;

10. (предишна т. 9, доп. - ДВ, бр. 28 от 2000 г.) събиране на редки, ендемитни, реликтни и защитени видове, освен за научни цели;

11. (предишна т. 10 - ДВ, бр. 28 от 2000 г.) добив на ресурси от морето чрез драгиране и тралиране;

12. (предишна т. 11 - ДВ, бр. 28 от 2000 г.)други дейности, определени със заповедта за обявяване на защитената територия и с плана за управление.

**Чл. 32**. (2) За природните паркове или части от тях могат да се прилагат разпоредбите на чл. 21, ал. 1, ако са приети с плановете за управление, утвърдени от Министерския съвет.

**\***Чл. 21. В националните паркове се забраняват:

1. (изм. - ДВ, бр. 48 от 2000 г.) строителство, освен на туристически заслони и хижи, водохващания за питейни нужди, пречиствателни съоръжения, сгради и съоръжения за нуждите на управлението на парка и обслужването на посетителите, подземни комуникации, ремонт на съществуващите сгради, пътища, спортни и други съоръжения;

ЗЗТ ДВ бр. 133/11 .11. 98 г.,изм. бр. 98/12.11.99 г., в сила

от 12.11.99 г., бр. 28/04.04.2000 г., бр. 48/13.06.2000 г., бр. 78/26.09.2000 г.

* Произтичащи от Заповед № 580/17.06.1986 г. на КОПС при МС. Представянето на режима определен с тази Заповед е с цел разкриване на особеностите на традиционното дългосрочно регламентирано ползване на защитената територия.

На територията на Народен парк “Русенски Лом” се забраняват:

1. Всякакво строителство, освен предвиденото в Паркоустройствения проект
2. Разкриване на кариери, минно-геоложки и други дейности, с които се изменя естествения облик на местността или водния й режим.
3. Извеждане на сечи, освен отгледни и санитарни, до приемане на Паркоустройствения проект.
4. Ловуване, освен унищожаване на хищници (лисици, чакали, диви кучета) при доказана необходимост.
5. Безпокоене на дивите животни, събиране и унищожаване на яйцата и гнездата на птиците.
6. Късане на цветя, събиране на билки и горски плодове за търговски и промишлени цели.
7. Повреждане на скалните църкви и други исторически обекти.
8. Създаване на пчелини и палене на огън извън местата определени с Паркоустройствения проект.
9. Използване на химически средства за химическа защита.

В Народен парк “Русенски Лом” се разрешават:

10. Паша на домашни животни (без кози) в определените с Паркоустройствения проект площи.

11. Провеждане на подборен лов в периода септември-януари в отделите 36, 37, 68, 69, 70 от горския фонд без 300-метровата ивица от веждата на скалните венци.

Включените в границите на НП земи от поземления фонд запазват традиционния режим на стопанисване.”

* Произтичащи от Заповед № РД-794 от 19 август 2002 г. на Министъра на околната среда и водите за прекатегоризиране на Народен парк “Русенски Лом” в природен парк със същото име.

3. Освен дейностите по Чл. 31 от Çàêîíà çà çàùèòåíèòå òåðèòîðèè, в границите на природния парк “Русенски лом” забранявам:

3.1. Ловуване, с изключение на подборен лов в периода септември-януари в отдели – 36, 37, 68, 69, 70, и лов на хищници - лисици, чакали, скитащи кучета.

**3.2.2. Забрани, норми и препоръки общовалидни за територията на целия Парк,** **освен тези по т. 3.2.1.**

3.2.2.1. На територията на целия Природен парк се забраняват:

1. Употребата на минерални торове при ползване на земеделските земи
2. Изгаряне на стърнищата и други растителни отпадъци;
3. Изхвърляне на растителни отпадъци извън определените от Устройственият проект места;
4. Движение до съществуващите пчелини освен с каруца или велосипед; Съществуващите пчелини в парка по землища са: Иваново – м.Смесите - 3 бр., Щръклево – 3 бр., Писанец – 3 бр. и Сваленик – Нисово - 6 бр. ;
5. Използване на ресурси по скалните разкрития поради опасност от деградация на местообитания с консервационна стойност;
6. Култивиране на растението Сирийска асклепия(*Asclepias syriaca)* – медоносен агресивен вид, опасен за флората на Парка и прилежащите територии
7. Движение на моторни превозни средства с изключение на специализираната охрана, парковата администрация, за нуждите на стопанисването на горите и опазване на КИН, противопожарна охрана и спешна медицинска помощ

3.2.2.2. Норми за осъществяване на дейности в земеделските земи

1. Косене на ливадите да се извършва след 15 юни;
2. Коситбата да се провежда от средата към края на ливадата с цел опазване на орнитофауната;
3. Възстановителните мерки за разораните ливади да се провеждат чрез подсяване, брануване и регулирано окосяване съобразено с фазата на развитие на тревите. За подсяване да се предвиждат около 10 кг/дка тревни семена от разнотревие или детелина.
4. За обработваемите площи (нивите) от 1- ва и 2 - ра категория на земите да се провежда екологосъобразно земеделие, включващо:

. многогодишни сеитбообращения,

. органично торене,

. механична и биологична борба с плевели, болести, неприятели и др.

. обработката да се извършва с животинска тяга

1. За възстановяване на коренната ливадна растителност по крайречните тераси, рудералните фитоценози да се отстраняват чрез плевене.

3.2.2.3. Норми за събиране на природни продукти

1. През първите две години на действие на Плана от лечебните растения да се събира само бъз и коприва с нетърговска цел.

3.2.2.4. Норми за обекти на КИН

1. Движението по маркираните маршрути до обектите на КИН да става в групи до 20 човека с водач.

1. Посещението в обектите да става в групи до 5 човека.
2. Дейности свързани с експониране, достъп и поддръжка на обекти на КИН да се осъществяват от специализираните структури на РИМ-Русе и Общинска администрация с.Иваново, съвместно с ДПП.

**3.2.3. Режими, норми и препоръки валидни за зоните определени по т. 3.1.2.**

**3.2.3.1. Зона за опазване на крайречни и скални биотопи с приоритетни местообитания и видове с висок природозащитен статус**

* На територията на зоната се забраняват:

1. Разстилане по поляните с цел отдих;
2. Вдигане на шум, слушане високо на музика;
3. Късане на цветя, събиране на билки и горски плодове за лични нужди;
4. Доближаване до гнездата на птиците. Наблюдението да става от определените с Плана места, оформени като погледни площадки.

* Норми

1. Движението да става само по маркираните маршрути с водач в групи до 8 човека
2. В района на изворите в м. Бялата стена движението да става по дървени скари с цел опазване на находището на редкия и застрашен вид Червено водорасло *Batrachospermum moniliforme*

**3.2.3.2. Зона за опазване и подобряване на местообитанията на ловните видове бозайници и видове с висок природозащитен статус**

* В границите на зоната се забранява:

1. Извеждане на ловни просеки и създаване на дивечови ниви

1. Скално катерене и делтапланеризъм
2. Посещение на пещерите от зоната, освен с научна цел и разрешение от Дирекцията на ПП
3. Всички форми на риболов целогодишно
4. Преминаване на стада домашни животни;
5. Движение на туристи извън определените маршрути. Преминаването да става само с водач от Дирекцията на ПП

* Норми

1. Движението в зоната да става в група до 8 човека;
2. Броят на биотехническите съоръжения – хранилки, солища, сеновал-хранилки, рибни прагове се определя с Устройствен проект на основата на нормативи възприети в лово-устройството в РБ

**3.2.3.3. Зона за опазване на обекти на Културно-историческото наследство и местообитания на видове с висок природозащитен статус**

* В границите на зоната се забранява:

1. Горско-стопанска дейност освен поддържащи и възстановителни мерки.
2. Движението да става по маркирания маршрут с водач
3. Приближаване до гнездата на птиците в участъка от района за опазване на местообитания и видове птици и други с висок природозащитен статус. Наблюдението да става от определените с Плана места, оформени като погледни площадки.

* Норми

1. По р. Черни Лом се допуска воден маршрут само с гребни лодки и салове
2. При посещение на НАР “Средновековен град Червен” се допускат групи до 25 човека

**3.2.3.4. Зона за устойчиво ползване на горските ресурси и земеделските земи**

* Дългосрочни цели на стопанисване по видове гори:

*- За иглолистни култури* – подмяна на черния и белия бор с местни дървесни видове;

*- За широколистни високостъблени гори* – съхраняване и възобновяване;

- *За горите за реконструкция* – във връзка с коренният им и уникален характер не се предвижда смяна на дървостоите;

* *За издънковите гори* – превръщане в семенни с цел увеличаване на жизнения им цикъл;
* *За нискостъблените гори* (акациеви и гледичиеви) – подмяна с местни дървесни видове;
* *За тополови култури* - подмяна с местни дървесни видове.

Във връзка със състоянието на насажденията и културите се определят следните турнуси за сеч:

. за иглолистни култури - 90 г.;

. за широколистни високостъблени гори (без церови) – минимален 140 г.;

. за церови високостъблени гори (I-V бонитет) - 110 г.;

. за горите за реконструкция не се предвижда смяна на дървостои през следващото десетилетие;

. за издънкови дъбови гори - 60 г.;

. за издънкови церови гори - 45 г.;

. за акациевите гори - 15 г.;

. за тополови култури - 15 г.

* Възстановяване на местната растителност и методи за осъществяване

- За терените заети от черен бор, бял бор и евроамериканските тополи подмяната с коренна дървесна растителност се предвижда да се извърши след достигане на съответните турнуси за сеч.

- Периодът на подмяната на нискостъблените акациеви и гледичиеви насаждения с местни дървесни видове ще продължи 10-20 години и се очаква да преминe за по-голямата част от терените през две фази:

. Първа фаза – понижаване на издънкоспособността на насажденията чрез гола сеч при достигане на възприетия турнус за сеч;

. Втора фаза – гола сеч, изкореняване на пъните, заласяване с местни дървесни видове и отглеждане на новосъздадените култури.

- В периода на действие на Плана за управление се предвижда втора фаза да се извърши в отдели и подотдели, както следва: 20 д, к, л, ; 35 д; 43 е; 44 в с обща площ 10,8 ха. Във връзка с т.12 на Протокол от ЕТИС ОТ 10.06.2003 г. забележката “Възстановителна мярка” присъства само за тези насаждения.

* Стопанисване по видове гори в 10-годишния период на действие на Плана:

Критериите за избор на дейностите и мерките в горите и земите от горският фонд на Парка за осъществяване на стратегията на дългосрочните цели за горско-дървесната растителност са:

* Изикванията и нормативите въведени от Инструкцията за устройство на горите в РБългария/1993 г./ включващи мерки по състояние на насажденията и културите за гори и земи със специални функции – природен парк, по основни лесовъдски показатели:

. Видов състав – толериране на местните видове подходящи за типа месторастене;

. Възраст на дървостоя, която е определяща за видовете сечи необходими за формиране на оптимални растежни условия или ландшафтно пространство, подчинени на спецификата на Парка;

. Здравословно състояние на насажденията и културите, с отражение върху мерките при повреди над определен % от площта;

. Брой ротации при издънковата растителност, които намаляват издънкопроизводителността на дървесния вид и намалена пълнота на насажденията до 0,5 включително.

* Норми за осъществяване на дейностите в горските земи

1. След гола сеч в тополови култури, почвоподготовката и гъстотата на залесяване да се съобразят с биологическите особености на избрания вид. Да се приложи природосъобразна схема на залесяване.
2. След гола сеч на акациеви насаждения с пълнота до 0,5 вкл. да се залесява с не по-малко от 7000бр./ха с местни дървесни видове.
3. Залесявания за биологическо укрепяване на голини, в които протичат активни ерозионни процеси да се извършват с не по-малко от 10000 бр./ха.
4. Залесяванията да се осъществяват само с местни видове, със семенен материал от същите или съседни насаждения.
5. До 5 % от сухата и паднала маса да се оставя под склопа на насажденията
6. При констатиране на сухи петна в дървостоите с площ над 50 кв.м да се предприемат възстановителни мерки.
7. Възстановителните мерки (санитарни сечи с последващо залесяване) да се осъществяват в насаждения, при които пълнотата ще се намали под 0,6 вкл.
8. За възпроизводството на издънковите церови гори се предвижда да се извеждат постепенни сечи.
9. Възобновителните сечи за акациевите насаждения да се извеждат на два пъти на ивици с площ до 3 ха. Площта да се определя по преценка на място.
10. При затруднено естествено възобновяване на насаждения с пълнота 0,4 да се засява с жълъд от местни дъбове.
11. В зрели насаждения с пълнота 0,5 и 0,6 да се провежда възстановителна мярка изсичане на подлес, изсичане на храсти и разрохкване на почвата с цел за подпомагане на естественото възобновяване.
12. Предвидените поддържащи мерки (ландшафтно-формировъчните сечи) да се осъществяват със слаба до умерена интензивност - до 25% от общия запас.
13. Поддържащите мерки (санитарни сечи) да се осъществяват само в насаждения, при които пълнотата се очаква да се намали до 0,7 включително.
14. При извеждане на сечите, извозването да се извършва с животинска сила, а при равни и полегати терени (до 10°) с леки колесни трактори.

* За дивечовите ресурси

Забрани

1. Забранява се подборен лов в отдели 68, 69 и 70 с площ 126,0 ха от Заповед № 580/17.06.1986 г. на КОПС при МС и Заповед №РД-794 /19.08.2002 г. на Министъра на околната среда и водите за прекатегоризиране на Народен парк “Русенски Лом” в природен парк със същото име.

Норми :

2. Подзоната за провеждане на подборен лов в периода септември - януари в отдели 36 и 37 без 300 м от веждата на скалния венец е с площ 120.0 ха. В него да се ловува индивидуално благороден елен, сърна и дива свиня в рамките на разрешения ловен сезон за отделните видове.

3. Ловът на хищници - лисици, чакали и скитащи кучета да се осъществява чрез:

. Залагане на стървилища на границата на Парка. Местата да се определят с отстояние повече от 500 м от Зоната за опазване на крайречни и скални биотопи с приоритетни местообитания и видове с висок природозащитен статус.

. Периода на ловния сезон за посочените хищници е - 01.10.- 28.02.

* Събиране на природни продукти и паша

Норми:

1. След втората година от действие на Плана се допуска събиране на следните видове лечебни растения Мащерка(*Thymus* sp div), Струмски жълт равнец(*Achillea clypeolata), Satureja coerulea, Обикновен риган(Oryganum vulgare), Обикновена коприва(Urtica dioica), Нисък бъз(Sambucus ebulus), Сребролистна липа(Tilia tomentosa), Кучешка шипка(Rosa canina), Трънка(Prunus spinosa), Бръшлян(Hedera helix), Драка(Paliurus spina-christi), Цер(Quercus cerris), Смрадлика(Cotynus coggtgria)* за лични нужди

2. Допуска се събиране с нетърговска цел на следните видове гъби: Полска печурка (*Agaricus campestris)*, Пънчушка*(Armillaria mellea)*, Дъбова манатарка *(Boletus aestivalis)*, Пачи крак(*Cantharellus cibarius)*, Тръбенка(*Craterellus cornucopioides)*, Гигантска пърхутка *(Langermannia gigantea)*, Сърнела*(Macrolepiota procera)* и *Marasmius oreades* (Челядинка).

3. Районът за паша е с площ 473.7 ха при норма 10 дка на глава едър добитък и 2 дка на глава дребен добитък

4. Подобряването на тревостоя в района за паша да става чрез подсяване, отстраняване на храсти и почистване на камъни

5. Да се практикува регулирано изпасване – последователна паша

6. Да се ползват само определените с Плана прокари за водопой.

7. Забранена е нощната паша в горите и пашата без пастир

**3.2.3.5. Зона на специализираните маршрути регламентирани от Плана**

Пешеходните специализирани маршрути да се оформят по съществуващи коларски пътища, пътеки, на землена основа. В случаите, когато се налагат нови връзки внимателно да се отстранява тревния чим и да се използва за възстановяване на ерозирани площи

*ПОДЗОНА за рекреация и спорт.*

*Поемната способност* на местата за рекреация и спорт е определена диференцирано от типа екосистема по експертна оценка въз основа на наш и чужд опит:

1. За вторични горски екосистеми върху добре развити почви доминирани от келяв габър – 6 човека/ха – района на Нисово

2. За изкуствено създадени екосистеми от акация, гледичия, топола, орех, явор-6 човека / ха – района на Кошов

3. За вторични горски екосистеми върху добре развити почви доминирани от келяв габър с участие на благун, цер, космат дъб, клен, мъждрян- 7 човека /ха района на Кошов

4. За тревни екосистеми върху добре развити почви- сенокосни ливади-12 човека /ха

*Възприет норматив* – еднократно натоварване с 6 до 8 човека /ха до 200 човекодни годишно (Douglass.R, Forest Recreation, 42-44) са определени райони за рекреация:

- Нисово – площ 21.0 ха по 8 човека/ха или 168 човека еднократен капацитет

- Кошов – площ 74.7ха по 6 човека/ха или 448 човека еднократен капацитет

- Сваленик – площ 18.7 ха по 8 човека/ха или 150 човека еднократен капацитет

- Писанец – площ 70.0 ха по 6 човека/ха или 420 човека еднократен капацитет

* Допуска се риболов в разрешеното от Закона време
* Маршрутът за скално катерене при Кошов да се пригоди според международните стандарти за безопасно осигуряване.
* Видимите части на елементите на информационната система да се изработват от дървен материал по утвърдени работни проекти.

**3.2.3.6. Прилежащи територии на Природен парк “Русенски Лом”**

* Препоръки:

За реализиране целите на Плана и възможните функции на прилежащите територии за селищата Иваново, Кошов, Нисово, Червен, Табачка, Щръклево, Писанец и Сваленик се препоръча:

1. Осъществяване на набелязаните приоритети в общинските стратегии за развитие свързани с благоустрояване на селищата, подкрепа на частната инициатива, възраждане на местни занаяти и традиции;
2. Реализиране на препоръчаните от настоящия План за управление елементи на туристическата, информационна и рекреационна инфраструктура в границите на селищата и крайселищни площи на прилежащите на Природния парк територии.

**3.3. СТРОИТЕЛСТВО И ИНФРАСТРУКТУРА**

Разрешава се строителство и инфраструктура по зони в съответствие с функционалното им предназначение:

* + 1. **Зона за опазване на крайречни и скални биотопи с приоритетни местообитания и видове с висок природозащитен статус**

Разрешено строителство:

* Навес с общо информационно табло;
* Информационни табла за растителни и животински видове;
* Указателни табла за поведение;
* Пунктове за наблюдение на птици подходящо оборудвани;
* Бариерни противопожарни прегради – под съществуващи електропроводи, коларски пътища;
* Временни пожаронаблюдателни кули;
* Биотехнически съоръжения;

**3.3.2. Зона за опазване и подобряване на местообитанията на ловните видове бозайници и видове с висок природозащитен статус**

Разрешено строителство:

* Съоръжения за подхранване на дивеча - дървени хранилки, солища, сеновал-хранилка;
* Информационни табла за поведение;
* Навес - лек тип;

**3.3.3.Зона за опазване на обекти на Културно-историческото наследство и местообитания на видове с висок природозащитен статус**

Разрешено строителство:

* Изграждане на посетителски център за НАР “Скални църкви край с. Иваново: и Парка;
* Строителство на паркинг;
* Изграждане на посетителски център за НАР “Средновековния град Червен” и Парка;
* Навеси с общо информационно табло;
* Тоалетни – химически;
* Информационни плотове;
* Предпазен парапет при погледна площадка при НАР “Скални църкви край с. Иваново”
* Указателни табла за поведение;
* Пунктове за наблюдение на птици оборудвани с пейки, сенник и кошче за отпадъци;
* Бариерни противопожарни прегради – под съществуващи електропроводи, коларски пътища;
* В района за рекреация са предвидени архитектурни елементи /по индивидуален работен проект/ за нуждите на краткотраен отдих.
  + 1. **Зона за устойчиво ползване на горските ресурси и земеделските земи**

Разрешено строителство:

* Информационни табла за растителни и животински видове;
* Бариерни противопожарни прегради – под съществуващи електропроводи, коларски пътища;
* Съоръжения за подхранване на дивеча - дървени хранилки, солища, сеновал-хранилка
* Навеси - лек тип;
  + 1. **Зона на специализираните маршрути регламентирани от Плана**

Разрешено строителство:

* Изработване и поставяне на елементи на цялостна информационна система:
* Общо информационно табло със схема на обекта и зоните;
* Указателно табло с информация;
* Информационни табла за растителни и животински видове;
* Информационни плотове;
* Изработване и поставяне на елементи за нуждите на отдиха и рекреацията:
* Детски съоръжения;
* Детски форум от дървени трупчета;
* Маса с пейки;
* Пейка без облегалка;
* Дървени шезлонги;
* Огнище;
* Кошче за отпадъци;
* Тоалетна –лесопарков тип;
* Дървени бариери по специализираните маршрути срещу навлизане на МПС;
* Бариерни противопожарни прегради – под съществуващи електропроводи, коларски пътища.

