**ПРИЛОЖЕНИЕ 1.21.6**

**1.21.6. Биологично разнообразие**

СТЕПЕНИ: **+** - ниска **++** - средна **+++**  - висока

**1.21.6.1. Наличие и брой на растителни съобщества, местообитания и брой видове (подвидове) за растения и животни**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **+++** | На територията на ПП "Русенски Лом" са установени 17 типа природни местообитания от Приложение 1 на ЗБР. От тях 10 са приоритетни за опазване (виж *Таблица 1.12.4*). Големият брой приоритетни местообитания правят парковата територия значима по отношение на тяхното разнообразие и представителност. |
| **Видове** | **+++** | Флората на парка се отличава със значимо разнообразие. За територията на ПП "Русенски Лом" са установени 79 вида водорасли, отнесени към 25 отдела и 991 вида висши растения, принадлежащи към 436 рода и 99 семейства. Установени са и 95 вида макромицети, отнесени към 2 отдела (Ascomycetes и Basidiomycetes) |
| **ФАУНА** | **++** | Гръбначните животни на територията на парка са обект на дългогодишни изследвания. С изключение на рибите, информацията за фаунистичното разнообразие е сравнително пълна и в бъдеще не се очакват съществени промени във видовите списъци. Установени са 70 вида бозайници, 214 вида птици, 19 вида влечуги, 11 вида земноводни и 22 вида риби. Установени са 14 вида безгръбначни животни с консервационен статус. Много слабата проученост на тази група не позволява адекватна оценка на видовото богатство. |

**1.21.6.2. Богатство на установеното биологично разнообразие, спрямо това в страната**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **++** | Площта на парковата територия е относително малка, но въпреки това паркът се явява от важно значение за опазване на някои типове природни местообитания. Например природното местообитания 6110\* Отворени калцифилни или базифилни тревни съобщества от *Alysso-Sedion albi* в границите на парка, представлява около 3,1% от общата на разпространение на национално ниво. |
| **Видове** | **+++** | В ПП "Русенски Лом"са представени 26,1% от видовете, 50,0% от родовете и 65,1% от семействата, срещащи в България висши растения. Предвид сравнително малката територия на парка, видовото богатство при всички групи гръбначни животни, без риби, на територията на парка е забележително. Тук се срещат 74% от видовете бозайници в България, 52% от птиците, 58% от влечугите, 61% от земноводните и 10% от рибите.нообразието на висшата флора е значимо. |
| **ФАУНА** | **+++** | Видовото богатство при всички групи гръбначни животни, без риби, на територията на парка е забележително. Тук се срещат 74% от видовете бозайници в България, 52% от птиците, 58% от влечугите, 61% от земноводните и 10% от рибите. |

**1.21.6.4. Значение на ПП „Русенски Лом” в национален и международен план за опазване на биологичното разнообразие.**

ЗНАЧЕНИЕ: N- национално, E -европейско, W - световно

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **N, E** | Предвид значимият брой природни местообитания от национална и европейска значимост, територията на парка е от ключово значение за тяхното опазване. Поради тази причина сега съществуващата територия на парка ограничава възможностите за тяхното опазване, поради което е необходимо тя да бъде разширена. |
| **Видове** | **N, W** | Голямото разнообразие на растителните видове и макромицетите, както и наличието на 25 вида висши растения и 2 вида макромицети с консервационно значение, определя територията на парка като важна за опазване на биологичното разнообразие и в национален, и в международен план. |
| **ФАУНА** | **N,W** | При съпоставка към единица площ, ПП Русенски Лом е една от териториите в България с най-голямо биологично разнообразие. Запазени са еталонни за Дунавската равнина фаунистични комплекси. Същевременно на национално ниво и за територията на Балканския полуостров Поломието представлява уникален остров на „южни“ видове. На международно ниво парковата територия има най-голямо значение като местообитание на прилепи, птици и влечуги. |