**ПРИЛОЖЕНИЕ 1.21.2**

**1.21. ЕКОЛОГИЧНА ОЦЕНКА**

**1.21.2. Рядкост**

СТЕПЕНИ: **+** - ниска **++** - средна **+++**  - висока

**В зависимост от спецификата на абиотични и биотични елементи в Парка спрямо такава в национален или международен мащаб**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **+++** | С най-голяма рядкост от представените природни местообитания са 40A0\* Субконтинентални пери-панонски храстови съобщества, 6250\* Панонски льосови степни тревни съобщества, 7220\* Извори с твърда вода с туфести формации (Cratoneurion), 91G0\* Панонски гори с *Quercus petrea* и *Carpinus betulus*. И четирите типа местообитания са с ограничено разпространение в национален мащаб и затова опазването им на територията на ПП "Русенски Лом" и ЗЗ Ломовете от важно значение. |
| **Видове** | **+++/**  **++** | Като изключително рядък може да се определи видът Сибирска телчарка, чието единствено находище на Балканите и в страната е на територията на природния парк. Това само по себе си го прави уникален в национален мащаб. |
| **ФАУНА** | **+++/**  **++** | Като рядкост при животните може да се разглежда съчетаването на изключително разнообразни фаунистични комплекси върху малка територия.  В съседство с парка се намират три пещери (Орлова чука, Гъбарника и Зоровица), класифицирани като подземни местообитания на прилепи с международно значение по критериите на EURO BATS. Пещерата Орлова чука е най-значимото зимно убежище в България и на Балканския полуостров за два вида прилепи – подковонос на Мехели и южен подковонос.  Предвид спецификата на абиотични и биотични елементи на парка, висока степен на рядкост на таксономично ниво вид може да се очаква и при безгръбначните животни. |

**Редки, реликтни, ендемитни, намаляващи и изчезващи местообитания и видове**

|  |  |  |
| --- | --- | --- |
| **ВИД** | **СТЕПЕН** | **ПРИЧИНИ / ОСНОВАНИЯ** |
| **ПРИРОДНИ** **МЕСТО**  **ОБИТАНИЯ** | **+++** | Парковата територия може да се оцени с висока степен на рядкост по отношение на природните местообитания, особено тези от степен тип, и висшата флора.  От редките съобщества с потенциал за тяхното намаляване, вследствие на природни и антропогенни фактори са всички тревни съобщества, поради опасността от пожари и захрастяване и крайречните гори от типа 91Е0\* Алувиални гори с Alnus glutinosa и Fraxinus excelsior (Alno-Pandion, Alnion incanae, Salicion albae, поради сечи в тях при прочистване на речните корита. |
| **Видове** | **+++/**  **++** | На територията на ПП "Русенски Лом"с консервационен статут са 25 растителни вида – в т.ч. 2 български и 6 балкански ендемита, 7 вида са обект на опазване на Закона за биологичното разнообразие, 7 вида са включени в Червена книга на България, том 1 (Пеев 2015), 11 вида са обект на опазване от Конвенция CITES и 1 вид е включен в Приложение 1 на Бернската Конвенция. |
| **ФАУНА** | **+++** | От срещащите се на територията на парка животни с най-висока степен на рядкост са египетският лешояд, балканският гекон и разгледаните в точка 1.21.1.1. пъстър смок и жълтокоремник. Доскоро Поломието беше най-значимото находище за египетския лешояд в Северна България, а понастоящем представлява едното от само две находища. Това е най-северно разположеното находище на вида на Балканския полуостров. За жълтокоремника долината на Мали Лом се явява единственото известно находище на вида в Северна Блъгария (изключение представлява тясна ивица по Черноморското крайбрежие), но след 1964 г. видът не е потвърждаван. Друг интересен рядък вид е балканският гекон (Cyrtopodion kotschyi). За него Поломието се явява единствено изолирано находище в Северна България (като се изключи тясна ивица по Черноморското крайбрежие до гр. Варна). Това е и най-северното находище за вида на Балканския полуостров. |